Aarhuus Stifts-Tidende, 1846-10-09
J Jrland bliver Tilstanden meer og meere frygtelig. Den 26de Septbr. holdtes en stor Folkesamling ved Clarhmore i Grevskabet Waterford. Tusinder vare forsamlede der, de Fleste af Lord Stuarts Fæstere. Disse stakkels Folk, der have smaae Stykker Jord foren reen nominel Afgift i Fæste, ere aldeles fattige og nødlidende. Alle raabte de paa Brød. Da Godsherren, Lord Stuart, lod sig see, steeg Folkemængdens Raseri til det Høieste Trusler og Skjeldsord regnede ned over ham, og derpaa fulgte Forsøg paa voldsomme Handlinger. En Kommando Husarer maatte afsendes til hans Beskyttelse, og Hs. H. flygtede bort i den største Skyndsomhed. Langsmed Landeveien havde Folket væbnet sig med Stene, og under de voldsomste Skrig angreb de Militairet. Flere af Husarerne bleve haardt saarede, og medens Halvparten eskorterede Lord Stuart, sloges de Øvrige med Folket, men da deres Antal var for ringe, maatte de for at frelse deres Liv, retirere til en nærliggende Forpagtergaard, der strax blev barricaderet. Dagen efter marscherede en Hob paa tusind Mand til Pilltown, og truede med Hævn, hvis Mais melet ikke solgtes for lavere Priser. Derfra begave de sig, væbnede med Knipler, Stene, Spader og Hakker, a. til Færgestedet ligefor Midten af Byen, hvor de, uagtet Militairets Beredskab til at drive dem tilbage, truede Baadførerne med en blodig Hævn, hvis de førte Korn eller Levnetsmidler over til Kjøbmændene i Yong hal. Nogle Forpagteres Huse samt endeel Bagerboder bleve plyndrede, og det der forefundne Brød- og Kornforraad uddeelt iblandt Mængden. En Stafet blev af Autoriteterne sendt til Admiralen i Cove med Underretning om, at Seiladsen paa Floden var stoppet, og med Anmodning om Hjælp. Et andet Oprør havde fundet Sted i Castlemartyr, og der var sendt Bud, efter Tropper. Der siges ogsaa, at Clovne er urolig J Yonghal var man i den største Frygt for et Overfald. Det er Kornpugeriet, som især har opirret Gemytterne, thi man vil vide, at betydelige Oplag af Næringsmidler skulle ligge opdyngede paa enkelte Steder, i Forventning af endnu høiere Priser. Flere Mord ere blevne begaaede paa forhadte Godseiere, og med Hungersnøden forener sig i de sydlige Grevskaber farlige Febere. Vicekongen i Jrland har anseet Tilstanden saa betænkelig, at han paa det indstændigste har opfordret Regjeringen om Parlamentets hurtigst mulige Sammenkaldelse. (Med Dagsposten hedder det: "Den skrækkelige Nød, som hersker i Jrland, har endelig bragt det ulykkelige Folk til Opstand. Det er paa flere Steder kommet til alvorlige Conflicter imellem det og Militairet, navnligen ved Dangarvon, hvor der er bleven foret paa det sammenrottede Folk, hvorved Mange vare blevne dræbte og saarede."J Toulons Havn og Arsenaler er der for Tiden en overordentlig Virksomhed, og det synes som man belaver sig paa store Rustninger; Dampskibene Castor, Asmodens og Descartes ere kort efter hverandre blevne afsendte med vigtige Depescher til Prindsen af Joinville, og man ventede Escadren til Toulon, hvor den skal proviantere sig, og strax igjen gaae tilsøes. Fra London hedder det, at der sammesteds hersker stor Forbittrelse mod Frankrig, og at Hr. Bulwer havde faaet Ordre til at forlade Madrid saasnart Hertugen af Montpensier indtræffer dertil. Da bemeldte Minister nylig ved en Gratulations-Audients hos Dronningen og hendes Moder vilde begynde at tale og Jnfantindens Giftermaal, afbrødes han af Dronning Jsabella med de Ord: "Min Søsters Bryllup skeer paa samme Dag som mit." Madriderblade meddele nu en officiel Beretning om den franske Gesandts, Baron Bressons, høitidelige Anholdelse og Jnfantindens Haand for sin Konges Søn. Gesandten blev afhentet af tre Hof Eqvipager i stor Galla og en Cavalleri=Escorte. Hele Garnisonen paraderede, og Dronningen modtog ham paa Thronen, omgiven af Grander, Ministre og Kammerherrer. Efter at Grev Bresson havde talt til begge Dronninger, og modtaget deres Svar, blev Jnfantinden hentet af Overhofmesterinden, hvorpaa Gesandten fremkom med sit Frier til hende selv. Prindsessen indhentede først sin Moders Samtykke, derefter Dronningens, og gav derpaa sit Ja, hvorpaa Gesandten overrækkede hende Prindsens Portrait. En uhyre Menneskemasse havde samlet sig omkring Slottet, og da Forlovelsen blev proclammeret, udbrød den i utallige Jubelraab. Gesandten lod samme Dag uddele 10,000 Franes blandt Madrids Fattige.